Iskusotilas (Tähtien sota)
Erikoisyksiköitä > Galaktinen Imperiumi

Hiekkasotilaat (engl. Sandtroopers): Nähtiin alkuperäisessä Tähtien sodassa Tatooinella. Heillä on mustat, valkoiset tai oranssit olkasuojukset sekä vain lievästi eri lailla muotoillut haarniskan osat kuin tavallisilla iskusotilailla.
Kylmähyökkäysiskusotilaat (engl. Cold weather assault stormtroopers): Tunnettu myös lumisotilaina (engl. Snow Troopers). Nähtiin Imperiumin vastaiskussa hyökkäämässä Hothilla sijaitsevaan Kapinaliiton Echo Base -tukikohtaan. Työskentelevät lähinnä kylmissä olosuhteissa ja heillä on huppumaiset kypärät.
Tiedustelusotilaat (engl. Scout troopers): Nähtiin Jedin paluussa etsimässä kapinallisia Endorin metsäkuusta. Heille on opetettu selvitymistaitoja useisiin eri maastoihin. Kypärien silmikot ovat leveämmät ja haarniska kevyempi, jotta he pystyisivät reagoimaan nopeammin.
Kuolonsotilaat (engl. Death troopers): Nähtiin Rogue Onessa, Star Wars Rebelsissä ja The Mandalorianissa. Heillä on mustat haarniskat ja he toimivat tärkeiden upseereiden kuten edistyneen asetutkimusosaston johtaja Orson Krennicin, suuramiraali Thrawnin, ministeri Veris Hydenin ja moffi Gideonin henkivartijoina. Nimetty Legends -jatkumossa esiintyneiden zombeja muistuttavien sotilaiden mukaan.
Rannikkoiskusotilaat (engl. Coastal defender stormtroopers): Tunnettu myös vain rannikkosotilaina (engl. Shore troopers). Nähtiin Rogue Onessa suojelemassa Scarifilla sijaitsevaa tukikohtaa, jossa säilytettiin Kuolemantähden piirustuksia.
Partiosotilaat (engl. Patrol troopers): Nähtiin Solossa partioimassa Corellian ja muiden kaupunkiplaneettojen katuja.
Mutasotilaat (engl. Mud troopers): Nähtiin Solossa käymässä taisteluita soisissa ja mutaisissa maastoissa. Tultuaan erotetuksi Imperiumin lentoakatemiasta, Han Solo palveli kolme vuotta mutasotilaana Mimbanilla ennen kuin liittyi galaksin alamaailmaan.
Puhdistussotilaat (engl. Purge Troopers): Nähtiin videopelissä Star Wars Jedi: Fallen Order Darth Vaderin ja inkvisiittoreiden alaisuudessa metsästäen käskystä 66 selvinneitä jedejä.
Mustasotilaat (engl. Dark Troopers): Nähtiin alun perin Star Wars Legends -materiaalissa. He olivat joko kyberneettisillä lisäosilla varustettuja mustahaarniskaisia sotilaita tai droideja, joita Imperiumi käytti pienissä määrin. Kaanonissa mustasotilaat nähtiin ensi kertaa mobiilipelissä Star Wars: Commander (2015) ja droidiversiot näistä sotilaista nähtiin myöhemmin moffi Gideonille työskentelevinä erikoissotilaina televisiosarjan The Mandalorian toisella tuotantokaudella. Kolmannella tuotantokaudella Gideon yritti luoda uuden mustasotilasarmeijan omista klooneistaan, joilla oli mustat beskar-teräksestä tehdyt haarniskat ja joista oli tehty keinotekoisesti herkkiä Voimalle jedilapsioppilas Grogun DNA:lla.
Panssarikommandot (engl. Armored commando): Nähtiin The Mandalorianin kolmannella tuotantokaudella moffi Gideonin tukikohdan iskusotilaina. Heidän haarniskansa olivat valmistettu Mandalorelta louhitusta beskarista ja he käyttivät rakettireppuja, kuten mandalorialaiset.
Yösotilaat (engl. Night Troopers): Nähtiin Ahsokassa suuramiraali Thrawnia palvelevina iskusotilaina, jotka olivat eläneet hänen kanssaan maanpaossa Perideassa. Yösiskojen Suurten Äitien noituuden ansiosta, he heräsivät kuoltuaan henkiin epäkuolleina.